
АҚПАРЛАМА

    2026 жылғы 5 қазанда «Сам жалпы білім беретін мектеп» КММ-де Қамқоршылық кеңесінің №1 отырысы өткізілді. Отырыстың негізгі мақсаты – Қамқоршылық кеңесінің жұмысын ұйымдастыру, кеңес мүшелерін сайлау және 2026–2027 оқу жылына арналған жылдық жұмыс жоспарын бекіту.
    Күн тәртібіндегі мәселелер бойынша кеңес мүшелеріне қамқоршылық кеңестің қызметі, оны сайлау тәртібі және жұмысын ұйымдастыру қағидалары түсіндірілді. Кеңес мүшелері таныстырылып, олардың атқаратын қызметтері айқындалды. Сонымен қатар Қамқоршылық кеңесінің 2026–2027 оқу жылына арналған жылдық жұмыс жоспары қаралды. Жоспарда мектептегі қайырымдылық іс-шараларына кәсіпкерлерді тарту, оқушылардың оқу жетістіктерін қолдау, спорттық жарыстар мен түрлі тәрбиелік шараларға белсенді қатысатын оқушыларға қолдау көрсету мәселелері қамтылды. Отырыс қорытындысы бойынша Қамқоршылық кеңесінің жұмысын қолданыстағы талаптарға сәйкес ұйымдастыру, бекітілген жылдық жоспар негізінде жұмыстарды жүйелі жүргізу және мектеп пен ата-аналар, қоғамдық ұйымдар арасындағы ынтымақтастықты нығайту туралы шешім қабылданды. Қамқоршылық кеңесінің отырысы жоспарға сәйкес өткізіліп, алдағы жұмыстардың бағыттары айқындалды.
https://www.facebook.com/share/r/1EcCy3gYMQ/

